বিষ্ণুপুর পুরসভার চেয়ারম্যান থাকছেন গৌতম, জানাল তৃণমূল!

ওয়েব ডেস্ক : বিষ্ণুপুর (Bishnupur) পুরসভার চেয়ারম্যান পরিবর্তন নিয়ে জোর জল্পনা তৈরি হয়েছিল। জল্পনার মধ্যেই কাউন্সিলর গৌতম গোস্বামীকে যাতে পরিবর্তন না করা হয়, তার জন্য দলের শীর্ষ নেতৃত্বের কাছে আবেদন জানানো হয়েছিল তৃণমূলের (TMC) সিংহ ভাগের তরফে। কাউন্সিলরদের সেই আবেদনে শীলমোহর দিল নেতৃত্ব।

ফলে, বিষ্ণুপুর (Bishnupur) পুরসভার চেয়ারম্যান পরিবর্তন হচ্ছে না। গৌতম গোস্বামীর হাতেই থাকছে বিষ্ণুপুর পুরসভার চেয়ারম্যানের চেয়ার। এমনটাই জানিয়েছে তৃণমূল সভাপতি। এর ফলে সম্প্রতি বিষ্ণুপুরে যে জল্পনা তৈরি হয়েছিল তার অবসান হল। এদিকে, দলীয়ভাবে চেয়ারম্যান পরিবর্তনের কোন সিদ্ধান্ত হয়নি বলে দাবি করেছেন তৃণমূলের জেলা সভাপতি।

আরও খবর : বনগাঁ পৌরসভার কাউন্সিলরের বাড়িতে হা/ম/লা! চাঞ্চল্য

প্রসঙ্গত, সম্প্রতি রাজ্যের বিভিন্ন পুরসভার চেয়ারম্যান বদল করেছে তৃণমূল। সেই তালিকাতেও ছিল বিষ্ণুপুর (Bishnupur)। আর বিষ্ণুপুর পুরসভার চেয়ারম্যান গৌতম গোস্বামীকে সরিয়ে তার জায়গায় বসানো হচ্ছে অন্য কাউন্সিলরকে। আর তা নিয়েই গুঞ্জন হলে, এতে আপত্তি অনেক কাউন্সিলররা।

এর পরেই কাউন্সিলরদের একটা বড় অংশ জেলা ও রাজ্য তৃণমূল নেতৃত্বের কাছে আবেদন জানায় যাতে গৌতম গোস্বামীকে চেয়ারম্যানের পদ থেকে না সরানোর হয়। সেই আবেদনেই শীলমোহর দিল তৃণমূল নেতৃত্ব। বিষ্ণুপুর পুরসভার চেয়ারম্যানের পদে থাকছেন গৌতম গোস্বামী। বৃহস্পতিবার বিষ্ণুপুর পুরসভায় তৃণমূল (TMC) জেলা সভাপতি একথা জানিয়ে দেন। তৃণমূল সভাপতির দাবি, চেয়ারম্যান পরিবর্তন নিয়ে দলীয় ভাবে কোন সিদ্ধান্ত হয়নি। এটা বিরোধী দল ও সংবাদমাধ্যমের অপপ্রচার ছিল।